《登太岳》
明代·温纯

高薄层霄礼上玄，徘徊回首笑尘缘。烟生万壑疑无地，云散孤峰忽有天。

虎豹关开风送入，丹铅灶冷火迷传。榔梅似是真消息，独立苍茫思渺然。

作者简介：（1539—1607）陕西三原人，字景文，一字叔文，号一斋。嘉靖四十四年进士。授寿光知县，征迁户科给事中。累迁至左都御史。时矿税使四出，所至作恶多端。纯屡疏陈，不报。曾倡诸大臣伏阙泣请罢矿税。后以与首辅沈一贯不合，力请致仕。卒谥恭毅。有《温恭毅公集》。